CELEX: 32007D0100
Language: sl
Date: 2007-02-14 00:00:00
Title: 2007/100/ES: Odločba Komisije z dne 14. februarja 2007 o finančnem prispevku Skupnosti za program Belgije, namenjen izboljšanju infrastrukture za zdravstvene inšpekcijske preglede rastlin in rastlinskih proizvodov iz tretjih držav v letu 2007 (notificirano pod dokumentarno številko C(2007) 414)

15.2.2007   
            
            
               SL
            
            
               Uradni list Evropske unije
            
            
               L 43/37
            
         
      ODLOČBA KOMISIJE
   
   z dne 14. februarja 2007
   o finančnem prispevku Skupnosti za program Belgije, namenjen izboljšanju infrastrukture za zdravstvene inšpekcijske preglede rastlin in rastlinskih proizvodov iz tretjih držav v letu 2007
   (notificirano pod dokumentarno številko C(2007) 414)
   (Besedilo v nizozemskem in francoskem jeziku je edino verodostojno)
   (2007/100/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Direktive Sveta 2000/29/ES z dne 8. maja 2000 o varstvenih ukrepih proti vnosu organizmov, škodljivih za rastline ali rastlinske proizvode, v Skupnost in proti njihovemu širjenju v Skupnosti (1) ter zlasti šestega pododstavka člena 13c(5) Direktive,
   ob upoštevanju naslednjega:
   
               (1)
            
            
               Direktiva 2000/29/ES predvideva dodelitev finančnega prispevka Skupnosti državam članicam za izboljšanje infrastrukture za zdravstvene inšpekcijske preglede rastlin in rastlinskih proizvodov iz tretjih držav.
            
         
               (2)
            
            
               Belgija je pripravila program za izboljšanje svoje infrastrukture za zdravstvene inšpekcijske preglede rastlin in rastlinskih proizvodov iz tretjih držav leta 2007. V skladu z Uredbo Komisije (ES) št. 998/2002 z dne 11. junija 2002 o podrobnih pravilih za izvajanje določb glede dodelitve finančnih prispevkov Skupnosti za države članice z namenom krepitve infrastrukture za zdravstvene preglede rastlin in rastlinskih proizvodov iz tretjih držav (2) je Belgija zaprosila za dodelitev finančnega prispevka Skupnosti za svoj program za leto 2007.
            
         
               (3)
            
            
               Tehnični podatki, ki jih je predložila Belgija, so Komisiji omogočili natančno in obsežno analizo stanja. Komisija je pripravila seznam kontrolnih točk, upravičenih za izboljšanje infrastrukture, ki vsebuje natančen znesek predlaganega finančnega prispevka Skupnosti za vsako kontrolno točko. Podatke je pregledal tudi Stalni odbor za zdravstveno varstvo rastlin.
            
         
               (4)
            
            
               Komisija je po oceni programa sklenila, da so izpolnjeni pogoji in merila iz Direktive 2000/29/ES in Uredbe (ES) št. 998/2002 za dodelitev finančnega prispevka Skupnosti.
            
         
               (5)
            
            
               Zato je primerno, da se finančni prispevek Skupnosti dodeli za kritje izdatkov v okviru programa za leto 2007, ki ga je predložila Belgija.
            
         
               (6)
            
            
               Ukrepi, predvideni s to odločbo, so v skladu z mnenjem Stalnega odbora za zdravstveno varstvo rastlin –
            
         SPREJELA NASLEDNJO ODLOČBO:
   Člen 1
   Dodelitev finančnega prispevka Skupnosti za kritje izdatkov, nastalih v Belgiji v okviru njenega programa za izboljšanje kontrolnih točk v letu 2007, se odobri.
   Člen 2
   Finančni prispevek Skupnosti, kakor je predvideno v členu 1, znaša največ 48 842,63 EUR in se dodeli, kot je določeno v Prilogi.
   Člen 3
   Finančni prispevek Skupnosti za program, kot je določen v Prilogi, se izplača samo, kadar:
   
               (a)
            
            
               je zadevna država članica z ustrezno dokumentacijo predložila Komisiji dokazila o nakupu in/ali izboljšavi opreme in/ali objektov, navedenih v programu; ter
            
         
               (b)
            
            
               je zadevna država članica predložila Komisiji zahtevek za izplačilo finančnega prispevka Skupnosti v skladu s pravili iz člena 3 Uredbe (ES) št. 998/2002.
            
         Člen 4
   Ta odločba je naslovljena na Kraljevino Belgijo.
   
      V Bruslju, 14. februarja 2007
      
         
            Za Komisijo
         
         Markos KYPRIANOU
         
         
            Član Komisije
         
      
   
   
      (1)  UL L 169, 10.7.2000, str. 1. Direktiva, kakor je bila nazadnje spremenjena z Direktivo Komisije 2006/35/ES (UL L 88, 25.3.2006, str. 9).
   
      (2)  UL L 152, 12.6.2002, str. 16. Uredba kakor je bila objavljena kot Uredba (ES) št. 997/2002, številka pa je bila popravljena s popravkom (UL L 153, 13.6.2002, str. 18).
   
      PRILOGA
      PROGRAM ZA IZBOLJŠANJE KONTROLNIH TOČK
      Program z ustreznimi finančnimi prispevki Skupnosti, ki bodo dodeljeni leta 2007
      
                  (EUR)
               
            
                  Država članica
               
               
                  Imena kontrolnih točk (upravna enota, ime)
               
               
                  Upravičeni izdatki
               
               
                  Najvišji finančni prispevek Skupnosti v višini 50 %
               
            
                  Belgija
               
               
                  Antwerpen
               
               
                  21 823,83
               
               
                  10 911,92
               
            
                  Gent
               
               
                  2 658,98
               
               
                  1 329,49
               
            
                  Liège (Bierset)
               
               
                  2 943,05
               
               
                  1 471,52
               
            
                  Oostende
               
               
                  21 821,40
               
               
                  10 910,70
               
            
                  Zaventem
               
               
                  25 399,21
               
               
                  12 699,60
               
            
                  Zeebrugge
               
               
                  23 038,81
               
               
                  11 519,40
               
            
                  Skupni finančni prispevek Skupnosti
               
               
                  48 842,63